अगले 20 साल के लिए कौन सा म्यूचुअल फंड स्कीम चुनना चाहिए? - The Economic Times
ET Home›वेल्थ›निवेश
अगले 20 साल के लिए कौन सा म्यूचुअल फंड स्कीम चुनना चाहिए?
By ET Online | Dec 04, 2017, 03.32 PM IST
मैं हर महीने 2,500 रुपये का निवेश करना चाहता हूं. मेरा लक्ष्य 20 साल का है. मुझे फंड के बारे में कोई जानकारी नहीं है. अगले दो साल में एक लाख रुपये जुटाने के लिए मैं 3000 रुपये का निवेश और करना चाहता हूं. मुझे कौन सा फंड चुनना चाहिए?
रिपन कुमार रॉय
अगर आपके निवेश की अवधि 20 साल की है और आप जोखिम ले सकते हैं तो आपको इक्विटी म्यूचुअल फंड में निवेश करना चाहिए. आप हमारे बेस्ट म्यूचुअल फंड सेक्शन में अपनी जरूरत का फंड चुन सकते हैं. अपने सिप की रकम और जोखिम के प्रोफाइल के हिसाब से आप अपने फंड का चुनाव कीजिये.
अगर आपके निवेश की अवधि कम है तो आपको डेट म्यूचुअल फंड में जाना चाहिए. डेट म्यूचुअल फंड आमतौर पर बैंक जमा से अधिक ब्याज देते हैं और इन पर टैक्स भी नहीं चुकाना पड़ता. आमतौर पर इसके लिए तीन साल का नजरिया होना चहिये.
तीन साल से अधिक के निवेश के बाद डेट म्यूचुअल फंड के रिटर्न पर आपको इंडेक्सेशन बेनिफिट के साथ लॉन्ग टर्म कैपिटल गेन्स टैक्स के रूप में 20 फीसदी टैक्स चुकाना पड़ता है.
दो साल के निवेश के लिहाज से आप शॉर्ट टर्म डेट स्कीम में निवेश कर सकते हैं. यहां यह ध्यान रखें कि इससे होने वाली आमदनी की गणना आपकी कुल इनकम के साथ की जाएगी और आपको उस हिसाब से टैक्स चुकाना पड़ेगा.
अगर आप 30 फीसदी के टैक्स स्लैब में हैं तो आपको इस रिटर्न पर दो साल बाद 30 फीसदी के हिसाब से टैक्स चुकाना पड़ेगा.
अगर आप टैक्स नहीं चुकाना चाहते तो आप आर्बिट्राज फंड में निवेश कर सकते हैं. ये भी टैक्स के लिहाज से इक्विटी फंड की तरह ट्रीट किये जाते हैं. इनमें एक साल से अधिक किया गया निवेश लॉन्ग टर्म कैपिटल गेन्स टैक्स के लिए क्वालिफाय कर जाता है.
READ MORE ONम्यूचुअल फंडनिवेशजोखिमइंडेक्सेशनriskmutual fundsmutual fund